text: [{"text_idx": "#000000", "text": "Ti\u0301\u00f0in er komin at taka a\u0301byrgd og at fara i\u0301ringra\u0301s! White Monday er dagurin til hetta!"}, {"text_idx": "#000002", "text": "I\u0301 november byrja allir handlar so sma\u0301tt at ly\u0301sa vi\u00f0 avsla\u0301ttri og villum tilbo\u00f0um. Vit hava \u00f8ll hoyrt um Black Friday, men hevur tu\u0301 nakranti\u0301\u00f0 hoyrt um White Monday?"}, {"text_idx": "#000003", "text": "Dagurin ver\u00f0ur kalla\u00f0ur White Monday, sum ta\u00f0 \u00f8vuta av degnum, Black Friday, og er alti\u0301\u00f0 ma\u0301nadagin a\u0301\u00f0renn Black Friday, sum i\u0301 a\u0301r ver\u00f0ur 25. november!"}, {"text_idx": "#000004", "text": "#whitemonday a\u0301taki\u00f0 var stovna\u00f0 i\u0301 2017 i\u0301 Malmo\u0308 i\u0301 Sv\u00f8ri\u0301ki av ta\u0301 ny\u0301stovna\u00f0a virkinum, Repamera AB, sum umv\u00e6ldi kl\u00e6\u00f0ir. I\u0301 2018 kom felagsskapurin, Medveten Konsumtion, uppi\u0301 part. Alt arbei\u00f0i er sja\u0301lvbo\u00f0i\u00f0, og tey taka undir ongum umst\u00f8\u00f0um pening fyri at u\u0301tvega ly\u0301singar og anna\u00f0."}, {"text_idx": "#000005", "text": "#whitemonday er eitt almannagagnligt a\u0301tak, sum hevur til endama\u0301ls at arbei\u00f0a fyri hugt\u00f8kunum: at endurny\u0301ta, umv\u00e6la og leiga heldur enn at keypa heilt ny\u0301ggjar v\u00f8rur. Hetta vil siga, at a\u0301taki\u00f0 birtir uppundir eina ny\u0301tslu, i\u00f0 fer i\u0301 ringra\u0301s."}, {"text_idx": "#000011", "text": "Ein dagur kann ikki bjarga heiminum, men kunnu vit ikki siga, at White Monday er ein go\u0301\u00f0 byrjan til at broyta okkara vanar og hugbur\u00f0?"}, {"text_idx": "#000012", "text": "Eitt ta\u00f0 fyrsta, sum tu\u0301 kanst gera, er at lata vera vi\u00f0 at lata teg freista av Black Friday tilbo\u00f0um, ho\u0301ast hetta kann vera trupult. Tu\u0301 kanst umframt bera bo\u00f0skapin vi\u0301\u00f0ari vi\u00f0 at til d\u00f8mis leggja eina mynd u\u0301t a\u0301 mi\u00f0larnar av t\u00e6r og/ella \u00f8\u00f0rum vi\u00f0einum skelti, i\u00f0 er fra\u0301merkt vi\u00f0 einum #whitemonday og samstundis ny\u0301ta #whitemonday sum heiti til uppslagi\u00f0. Av ti\u0301 at hetta a\u0301taki\u00f0 er so ny\u0301tt, eru ti\u0301verri ikki no\u0301gv, i\u00f0 kenna til ta\u00f0, serliga ikki i\u0301 F\u00f8royum, men vit kunnu i\u0301 felag bera bo\u00f0skapin fram og solei\u00f0is gera mun!"}]